
Rhan B – 
Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth








Nod y traethawd yma yw edrych ar gynllun datblygu ysgol (CDY) ar effaith mae’r cynllun yn cael ar godi safonau. Yn benodol, bydd y traethawd yma yn edrych ar un elfen o CDY fy ysgol lleoliad i. Yr elfen yma bydd gwella sgiliau darllen disgyblion ac i allu dehongli testunau (Ysgol A, 2020). Bwriad y traethawd yma yw i ddadansoddi beth mae’r ysgol yn gwneud i gwrdd â’i darged ac fel maen nhw’n asesu cynnydd yn y maes yma. Yn ystod y blynyddoedd diwethaf mae sgiliau darllen ein disgyblion wedi gwaethygu oherwydd y cyfnod clo (GOV.UK, 2020). Dyma’r rheswm mae Ysgol A wedi penderfynu rhoi gwella sgiliau darllen yn ei chynllun datblygu ysgol. Er bod Ysgol A wedi sylwi'r angen i wella sgiliau darllen ar ei ben ei hun, mae codi safonau darllen yn flaenoriaeth i lawer o ysgolion yn y Deyrnas Unedig oherwydd mae’r cyfnod clo wedi cael effaith ar addysg ein disgyblion. Noda’r Literacy Trust (2020) bod y nifer o blant sy’n dweud fod nhw’n mwynhau darllen yn ystod y cyfnod clo wedi cynyddu. Er bod hwn yn agwedd bositif os nad ydy plant yn gwybod fel i ddarllen yn y lle cyntaf nad ydyn fynd i allu darllen am bleser.  Yn 2019, roedd 89.6 y cant o ddisgyblion yng Nghymru yn cyrraedd lefel disgwyliedig yn darllen testunau yn Saesneg a 87.7 y cant yn cyrraedd lefel yn Gymraeg (Stats Cymru, 2019). Roedd safonau darllen yma wedi cael i recordio cyn i’r cyfnod clo ddod i Gymru ac yn ôl y dystiolaeth mae safonau yma wedi gwaethygu. Bydd y dystiolaeth yn cael i drafod yn y traethawd yma. 
Bwriad cael cynllun datblygu ysgol (CDY) yw gwella safonau a deilliannau dysgu yn ysgolion. Cynllun strategol sy’n sicrhau fod ysgolion yn glir am fel gallent wella safonau yn eu hysgolion. Mae ysgolion yn nodi yn y CDY fel maen nhw fynd i gwrdd â’r targedau penodol, megis y camau fyddent yn cymryd i wella safonau (Llywodraeth Cymru, 2014). Pwrpas y ddogfen yw i’r ysgolion fod yn hunan critigol ar ei pherfformiad a’r heriau cymunedol sy’n cael effaith ar addysg ac i feddwl am dargedau sydd gallu gwella bywyd y disgyblion, sef heriau academaidd a heriau cymdeithasol (Llywodraeth Cymru, 2014). Noda Llywodraeth Cymru y dylai ysgolion blaenoriaethu'r canlynol yn eu CDY -
·	Sicrhau gwelliant yn ei addysgeg, sef codi safonau llythrennedd a rhifedd
·	Lleihau effaith mae tlodi yn cael ar ddisgyblion, yn benodol ar gyrhaeddiad addysgol
(Llywodraeth Cymru, 2014, tud. 3).
Yn y CDY mae’r ysgolion yn nodi sut y gallai cyrraedd ei thargedau a pham maen nhw’n dargedau yn y lle gyntaf. Hefyd, bydd yr ysgolion yn nodi pa adnoddau byddent yn defnyddio er mwyn sicrhau fod ei thargedau yn cael i gwrdd, e.e. cynnal sesiynau datblygu dealltwriaeth staff; dilyn unrhyw gynllun penodol (Cynllun Clonc, Tric a Chlic neu ‘Letters and Sounds’). 
Creda ESTYN (2016) fod cael CDY clir gyda chamau gweithredu sy’n dangos y daith i ddatblygu’r maes penodol yn bwysig ar gyfer gwella ysgolion yn Gymru. Hefyd, noda ESTYN (2016) fod yr effaith yr arweinyddiaeth yn effeithio ar ba mor llwyddiannus mae’r ysgol yn adnabod eu gwendidau ac yn rhoi camau gweithredu mewn lle i wella eu hysgol. Cytuna Brighouse ac Woods (1999) fod cynnal randdeiliaid, sef llywodraethwyr, pennaeth, dirprwy, athrawon, rheini a'r disgyblion yn benderfyniadau pwysig yn fuddiol oherwydd mae’r bobl yma gyda gwahanol safbwyntiau. Felly, mae pawb gyda'r yr un weledigaeth ar pam a sut fyddwn nhw’n datblygu maes penodol. Awgryma Thomson (2010) fod cynnwys y randdeiliaid yma yn y broses o hunan adfyfyrio yn hanfodol oherwydd dim ond y bobl yma bydd yn adnabod yr heriau sy’n wynebu’r ysgol gan fod pob ysgol yn wahanol ac mae eu cyd-destunau yn amrywio. 
I grynhoi, nod y CDY yw cyflawni targedau’r ysgol a nodi sut mae’r ysgol yn bwriadu datblygu’r maes yma ymhellach, gan nodi'r randdeiliaid; unrhyw adnoddau defnyddiwyd; pryd a phwy fydd yn gyfrifol am addysgu hyn i’r disgyblion a'r fath o fonitro defnyddiwyd. 

Yn y CDY fy ysgol lleoliad, sylwon fod angen gwella sgiliau darllen y disgyblion o ganlyniad o safonau yn gostwng oherwydd y cyfnod clo. Yn ystod, y cyfnod clo yng Nghymru nad oedd hawl i ddisgyblion mynychu’r ysgol ac roedd gwersi wedi cael i gynnal ar-lein (Llywodraeth Cymru, 2021). Noda TES (2021) fod addysg y disgyblion ifancaf sy’n wedi cael i effeithiol y mwyaf. 
Noda Martin (2022) yr enw ar y lleihad yn y cyrhaeddiad disgyblion yw’r ‘bwlch cofid’ ac awgryma os nad ydy strategaethau yn cael i flaenoriaethu gan ysgolion a'r llywodraeth bydd y bwlch cofid yma yn arwain at leihad yn gyrhaeddiad yn y dyfodol. Cytuna Roberts (2022) gyda dehongliad yma fod y disgyblion ifancaf wedi colli addysg sylfaenol yn amser pwysig o’i fywyd a fyddent yn gweld hi’n anodd datblygu’r sgiliau yma yn y blynyddoedd nesaf. Awgryma Whitewick (2022) fod sgiliau darllen disgyblion a dehongli testunau yn fwy is yng Nghymru nag Lloegr, Yr Arban a Gogledd Iwerddon. Er bod angen edrych ar y wybodaeth yma, mae angen fod yn sgeptigol o’r ymchwil a gynhaliwyd gan ‘Renaissance Learning’ ar adroddiad ‘What Kids Are Reading’. Mae angen ystyried mai cwmni addysg yw ‘Renaissance Learning’ ac nid ydyn yn arbenigwyr ar safonau addysg gwledydd.  
Mae’r ‘Organisation for Economic Co-operation and Development (OECD)’ yn arbenigo yn asesu safonau systemau addysg ar draws y byd (NASUWT, 2016). Mae OECD yn cynhyrchu'r profion ‘PISA (Programme for International Student Assessment)’ sef prawf pob tair blynedd sy’n asesu sgiliau disgyblion 15 mlwydd oed (NASUWT, 2016). Mae canlyniadau profion PISA Cymru wedi bod yn siomedig, yn enwedig i gymharu ein marciau ni gyda gweddill y Deyrnas Unedig. Yn y profion darllen sgoriodd Cymru 483 sy’n is nag gwelydd eraill yn y Deyrnas Unedig (Lewis, 2019). Felly, mae’r profion PISA yn dangos bod angen i ni fel Cymru flaenoriaethu gwella sgiliau darllen a dehongli testunau. Er hynny, noda NASUWT (2016) fod profion PISA ddim yn cymryd anghydraddoldeb mewn i ystyriaeth pan maen nhw’n asesu’r disgyblion. Mae dosbarth y disgyblion yn cael effaith ar ei gyrhaeddiad ysgol ac nid ydy’r OECD yn asesu hyn yn eu profion PISA. 
Yng Nghymru mae’r dystiolaeth yn dangos fod disgyblion sy’n byw mewn tlodi gyda chyrhaeddiad academaidd is nag eu cyfoedion sydd ddim yn byw mewn tlodi (Egan, 2013). Dangoswyd hyn yn ystadegau Cymru, dim ond 69.8 y cant o fechgyn sy’n derbyn prydau bwyd am ddim sy’n cyrraedd y lefel disgwyliedig ar ddiwedd Cyfnod Allweddol 2, i gymharu â 88.3 y cant o fechgyn sy’n ddim yn cael prydau bwyd am ddim (Stats Cymru, 2019). I ferched mae’r ystadegau yn well, gyda 81.3 y cant sy’n derbyn prydau bwyd am ddim yn cyrraedd y lefel disgwyliedig, i gymharu â 93.6 y cant sydd ddim yn derbyn prydau bwyd am ddim (Stats Cymru, 2019). O ddehongli’r data, mae’n glir fod tlodi yn cael effaith ar gyrhaeddiad disgyblion, yn benodol cyrhaeddiad bechgyn. 
Dadlau Llywodraeth Cymru  mai ansawdd y dysgu sy’n cael y dylanwad mwyaf ar gyrhaeddiad disgyblion, nid effaith tlodi (Llywodraeth Cymru, 2014, tud. 27). Yn ôl y dystiolaeth yma, dylai ysgolion ffocysu ar ansawdd eu haddysgeg a’r profiad rhoddid i’r disgyblion, er mwyn wella safonau addysg. Er bod ffactorau eraill yn cael effaith negyddol ar addysg y disgyblion, credai Llywodraeth Cymru (2014) dylai ysgolion mewn ardaloedd difreintiedig canolbwyntio ar ddatblygu eu technegau er mwyn sicrhau ansawdd addysg dda. Er ni anghytuna Moore a Campbell (2017) gyda’r dehongliad hwn, credant nhw y dylai llywodraethau rhoi cefnogaeth ychwanegol er mwyn i’r anghyfiawnderau yma cael i ddatrys, e.e. rhoi cyfleoedd i blant cael mynediad i addysg blynyddoedd cynnar. 
Noda Llywodraeth Cymru (2014) fod y rheini addysgedig yn fwy tebygol o ddarllen i'w phlant. Mae perthynas rhwng rhieni’n darllen i'w phlant a pherfformiad academaidd disgyblion (Llywodraeth Cymru, 2014). Awgryma Wilder (2014) fod perthynas rhwng ymglymiad rhieni a datblygiad academaidd y disgyblion ac mai disgwyliadau’r rheini sydd yn cael yr effaith mwyaf ar gyrhaeddiad academaidd disgyblion. Cytuna Topping a Wolfendale (2017) a’r dehongliad hwn ac ychwanegwyd fod y rheswm mae’r disgyblion sydd gyda rhieni sy’n darllen iddynt gyda sgiliau darllen uwch yw bod y disgyblion yn cael fwy o gyfleoedd i ymarfer eu sgiliau darllen na’i chyfoedion heb gefnogaeth. Gweler o’r damcaniaethwyr yma fod cael rhiant cefnogol yn cael effaith ar gyrhaeddiad academaidd disgyblion. Felly, mae angen i ysgolion i roi amrywiaeth o gyfleoedd cyfoethog i ddisgyblion ymarfer eu sgiliau darllen. 
Yn y CDY fy ysgol lleoliad, pwysleisiwyd yr angen i wella sgiliau darllen y disgyblion o ganlyniad o safonau yn gostwng oherwydd nad oedd pob disgybl wedi cael cyfle i ddatblygu eu sgiliau yn ystod y cyfnod clo. Ymchwiliwyd yr ‘Education Endowment Foundation’ (2021) mewn i’r effaith cafodd y cyfnod clo ar addysg disgyblion, a darganfod nhw fod disgyblion sydd yn dod o gartrefi difreintiedig wedi cael i effeithio yn fwy yn academaidd nag eu cyfoedion mwy cyfoethog. Ar y cyfan, gwelwyd yr ‘Education Endowment Foundation’ fod sgiliau darllen disgyblion blwyddyn 1 yn 2021 tair mis yn is nag disgyblion blwyddyn 1 yn 2019 (Education Endowment Foundation, 2021, tud. 2). Mae hwn yn dangos y ‘bwlch cofid’, sef yr effaith mae cofid wedi cael ar ddatblygiad academaidd ein disgyblion. 
Gwelwyd ysgolion ar draws Nghymru fod safonau wedi gostwng ar ôl y cyfnod clo. Cynhaliwyd ysgol A brofion darllen i weld pa safon oedd eu disgyblion yn cyrraedd. Cafodd 53.9 y cant o’r disgyblion dros 95 yn y prawf Cymraeg (CDY Ysgol A, 2021). Cafodd 62.6 y cant o’r disgyblion dros 95 yn y prawf Saesneg (CDY Ysgol A, 2021). Gwelwyd yr ysgol fod hon yn is nag beth fyddent yn hoffi. 
O ganlyniad o safonau yn gostwng, gwelwyd yr ysgol fod angen cyfeirio’r her yma gan roi ystod o gamau gweithredu yn ei le i wella’r sgiliau darllen. Cytunodd y rhanddeiliaid ar roi'r her yma yn y CDY ac aeth y tîm rheoli ati i feddwl am sut i weithredu hyn. Cynlluniwyd i weithredu sawl techneg neu strategaeth i wella safonau darllen y disgyblion. Mae’r camau gweithredu yma yn gynnwys y canlynol: 
·	Amserlenni grwpiau darllen a darllen ar y cyd 
·	Targedu disgyblion sydd eisiau cymorth ychwanegol
·	Defnyddio tric a chlic 
·	Cynllunio sesiynau yn ôl ‘Yr 8 ymddygiad darllen’
·	Defnyddio ‘headsprout’ 
(CDY Ysgol A, 2020). 
Mae’r strategaethau dewiswyd i fynd i’r afael ar wella safonau darllen yn gynnwys pob aelod o staff addysg yr ysgol. Cynlluniwyd sesiynau darllen ar y cyd yn ddyddiol; defnyddio technegau tric a chlic yn ddyddiol a chynllunio gweithgareddau darllen pob dydd yn ôl ‘Yr 8 ymddygiad darllen’. Cynhaliwyd y sesiynau darllen gwers pedwar pob dydd cyn i’r disgyblion mynd adref. Mae’r 8 ymddygiad darllen yw strategaeth i wella safonau darllen disgyblion, sy’n cynnwys y canlynol: 

·	Dwyn i gof
·	hunan fonitro
·	Delweddu
·	Cwestiynu
·	Dadansoddi a chysylltu
·	Dadansoddi a darllen rhwng y llinellau
·	Dadansoddi a gwerthuso
·	Dadansoddi a chrynhoi 
(CBAC, 2015)
Bydd y targed yma yn cael i fonitro mewn sawl ffordd. Y ffordd gyntaf yw asesu ffurfiannol, sef fonitro dealltwriaeth a dysgu'r disgybl ar gyfer darganfod ffordd ymlaen (TES, 2019). Bydd Ysgol A yn edrych ar effaith y strategaeth rhoddir yn i le gan fonitro sesiynau a chynnydd y disgyblion pob dydd. Ffordd arall bydd yr ysgol yn monitro’n ffurfiannol yw gan siarad â’r disgyblion ac edrych ar eu llyfrau i weld os oes cynnydd (CDY Ysgol A, 2021). 
Yn ogystal â hyn, bydd yr ysgol yn asesu’n grynodol, sef asesu cynnydd disgybl trwy edrych ar dystiolaeth profion ar ddiwedd uned o waith (TES, 2019). Cynhaliwyd profion cenedlaethol a fydd yr ysgol yn cael y data o’r profion yma. Bwriad yr ysgol yw edrych ar y dystiolaeth yma yn ogystal â’r dystiolaeth asesu ffurfiannol i weld os maen nhw wedi cwrdd â’i darged. Yn y CDY, mae yna le penodol i roi’r dystiolaeth o’r effaith y strategaethau yma. Ym mhob tymor bydd angen i’r athrawon sy’n gyfrifol am y maes yma nodi os mae’r strategaeth yn gweithio, gyda lliwiau'r goleuadau traffig (coch - dim ar y trywydd iawn; melyn - dim ar y trywydd iawn eto; gwyrdd - ar y trywydd iawn) i helpu’r tîm rheoli sicrhau ble mae’r ysgol yn ynglŷn â datblygu’r flaenoriaeth yma (CDY Ysgol A, 2020). Mae’r system yma yn drylwyr ac yn glir i’r darllenwr i ddangos ble ar y daith mae’r ysgol yn ynglŷn â gwella’r flaenoriaeth yma. 
Wrth edrych ar y data yma, mae Ysgol A yn glir ar pam a sut maen nhw yn mynd i wella sgiliau darllen y disgyblion. Noda’r ysgol ffordd o symud ymlaen o ble maen nhw nawr i’r nod pendraw, gan esbonio mewn manyldeb sut fyddent yn cyrraedd y nod yna. Nod yr Ysgol yw cael 70 y cant o’r disgyblion yn cael mwy na 95+ mewn prawf darllen yn y Gymraeg a 82 y cant o’r disgyblion yn cael mwy na 95+ yn Saesneg (CDY Ysgol A, 2021). Felly, bydd yr ysgol yn gwybod os maent wedi cwrdd â’r targed ar ôl cynhaliwyd y profion darllen. Mae’r ysgol yn glir fod llwyddiant yn meddwl gwelliant yn y profion darllen cenedlaethol, sy’n ffordd o asesu crynodol. Un anfantais o hyn yw bod angen asesu’n briodol er mwyn sicrhau fod y strategaethau defnyddiwyd yn effeithiol. Felly, yn ogystal â defnyddio data profion darllen bydd yr athrawon yn asesu cynnydd darllen y disgyblion yn gyson hefyd. 
Er bod y strategaethau dewison nhw i ddatblygu sgiliau darllen y disgyblion yn dda, mae gweithgareddau a phrosiectau gallent ddefnyddio er mwyn datblygu sgiliau darllen y disgyblion ymhellach. Rhoddir ESTYN clod i Ysgol B am ddatblygu sgiliau darllen trwy greu cysylltiadau da gyda rhieni a datblygu hyder y rhieni i helpu’i phlant (ESTYN, 2019). Agorodd Ysgol B ‘caffi darllen ar y rhyngrwyd’ sy’n rhoi cyfleoedd i rieni mynychu sesiynau a gynhaliwyd gan gynorthwyydd dysgu profiadol i ddangos nhw sut i gael mynediad i’r llyfrau electronig (ESTYN, 2019). Yn ogystal â hyn, roedd y cynorthwyydd dosbarth yn dangos amrywiaeth o dechnegau i’r rheini (ESTYN, 2019). 
Bydd creu amgylchedd dysgu cefnogol yn fuddiol er mwyn creu perthnasau agos gyda’r rheini. Mae’r Cwricwlwm i Gymru (2020) yn pwysleisio’r pwysigrwydd o ysgolion gweithredu cwricwlwm sy’n blentyn canolog. Mae’n wybyddus fod cynnal y rheini mewn addysg ei phlant yn hanfodol i sicrhau lles a datblygiad academaidd disgyblion. Yng Reggio Emilia mae’r teulu a’r gymuned yn chwarae rhan bwysig mewn addysg plant, â’r ysgolion yn pwysleisio’r perthnasau agos rhwng yr ysgolion, gymuned ac yn enwedig y rheini (Siencyn, 2010).  Felly, bydd cynnal sesiynau ble gwahoddir y rheini neu ofalwyr mewn i’r ysgol yn fuddiol i ddatblygu strategaethau penodol, fel gwella safonau darllen. 
Hefyd, un strategaeth arall gall yr ysgol defnyddio i wella safonau yw cynnal clwb darllen ar ôl ysgol i ysbrydoli’r disgyblion i ddarllen am hwyl. Noda’r ‘Department for Education’ (2012) bod darllen am bleser yn codi safonau darllen disgyblion ac yn arwain at well dealltwriaeth gyffredinol. 
Dengys yr holl ddadleuon fod angen CDY i sicrhau gwelliannau yn safonau addysg yng Nghymru. Trwy ymchwilio’r effaith mae ‘bwlch cofid’ wedi cael ar addysg, mae’n hanfodol fod ysgolion yn meddwl am gamau gweithredu i ddatblygu eu haddysgeg i fynd i’r afael a’r heriau sy’n codi. Wrth edrych ar dystiolaeth sy’n dangos fod safonau darllen yn gostwng, yn ogystal â gweld hyn yn y dosbarth, mae’n glir fod angen ymyraethau neu strategaethau penodol i ddatrys y broblem. Dyma beth mae Ysgol A wedi llwyddo i wneud. Gweledigaeth Ysgol A yw gwneud eu gorau glas i bob disgybl i gyrraedd eu llawn botensial (Ysgol A, 2020). Gan ystyried y manyldeb y CDY mae’n amlwg fod nhw’n cwrdd â’r weledigaeth yma. Mae’r CDY Ysgol A yn drylwyr, gyda strwythur clir sy’n dangos y fan cychwyn, y broses o ddatblygu a’r nod pendraw. Bydd y broses yma o ddadansoddi’r effeithiolrwydd o CDY Ysgol A yn rhoi profiad i mi i ddatblygu sgiliau o ‘werthuso effaith newidiadau i ymarfer’, sef i hunanwerthuso ar fy mherfformiad i i sicrhau gwelliannau dysgu (Partneriaeth Dysgu Proffesiynol Yr Athrofa, 2019). 
I grynhoi, llwyddir Ysgol A i ddatblygu strategaeth effeithiol er mwyn codi safonau darllen a dehongli gwybodaeth y disgyblion. Er bydd y strategaeth yma yn hirdymor a ni fydd welliant yn digwydd dros nos. Mae ei brosesau yn drylwyr ac yn effeithiol i sicrhau fod nhw’n monitro effeithiolrwydd y strategaeth defnyddiwyd. 

